קרב ניר עם

קרב ניר עם התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על קיבוץ ניר עם הצמוד לשדרות במטרה לבצע טבח בתושבי הקיבוץ ולחטוף מהם לרצועת עזה. כיתת הכוננות של הקיבוץ ניהלה קרב עם המחבלים והצליחה לבלום אותם, לאחר סיוע של כוחות משמר הגבול וחטיבת גולני.

רקע

מהלך הקרב 

לקיבוץ ניר עם ניסו לחדור לפחות 35 מחבלים. עם קבלת הידיעות על חדירת המחבלים לשטח מדינת ישראל, בסביבות השעה 6:30, הנחתה רבש"צ הקיבוץ ענבל ליברמן את כיתת הכוננות לקרב עם המחבלים. היא הכינה תוכנית עבודה להגנה על הקיבוץ, הציבה מארבים למחבלים והעמידה גברים חמושים נוספים, שלא השתייכו לכיתת הכוננות, על גדר הקיבוץ. יוזמה זו מנעה את חדירתם של המחבלים לשטח הקיבוץ בשלב הראשון. בנוסף, בשל נפילת רקטות נפסק החשמל בניר עם, וליברמן הורתה שלא להפעיל את הגנרטור של הקיבוץ, על מנת למנוע אפשרות של פתיחת שערי הקיבוץ.

קרב היריות עם המחבלים נערך במשך כשלוש שעות, והמחבלים הגיעו עד המדגרה של הקיבוץ. כיתת הכוננות הרגה שני מחבלים ופצעה את השלישי.

בהמשך הוקפצו לקיבוץ לוחמי היחידה הטקטית ויחידת המסתערבים של משמר הגבול, ניהלו קרב מול המחבלים וחיסלו אותם. לוחם אחד נהרג בקרב. כל תושבי הקיבוץ ניצלו מטבח.

לקרב הצטרף גם גדוד 13 של חטיבת גולני. במהלך הקרב זרק מחבל רימון לתוך נגמ"ש של לוחמי הגדוד. רב"ט מתן אברג'יל קפץ על הרימון והציל את חייהם של 6 חיילים שהיו עימו, והוא עצמו נהרג.

ראו גם 
 ענבל ליברמן
 מתן אברג'יל
 חטיבת גולני במלחמת חרבות ברזל

הערות שוליים 

מתקפת הפתע על ישראל (2023)
חמאס: פיגועים
ניר עם
מלחמת חרבות ברזל: קרבות
משמר הגבול